UEFA Liga prvaka 1997/1998.

**UEFA Liga prvaka 1997/1998.** je bilo 43. izdanje elitnog evropskog nogometnog klupskog takmičenja, a šesto otkako se UEFA Liga prvaka igra po novom modelu. Takmičenje u Ligi prvaka je bilo podijeljeno u tri faze: kvalifikacija u kojim je učestvovalo 47 ekipa, grupne faze takmičenja u kojem je nastupilo 24 ekipa podijeljenih u šest grupa gdje su se pobjednici, te dvije najbolje drugoplasirane ekipe kvalificirali u sljedeću nokaut fazu takmičenja. Nakon proširenja Lige prvaka sa 16 na 24 ekipe nekoliko nogometnih saveza je imalo više od jedne ekipe u Ligi prvaka. Tako je nogometni savez Njemačke imao tri predstavnika (Bayer Leverkusen, Bayern München i Borussia Dortmund), dok su po dva predstavnika imali predstavnici saveza Engleske (Newcastle United, Manchester United), Francuske (AS Monaco, Paris Saint-Germain), Holandije (Feyenoord, PSV Eindhoven), Italije (Juventus, Parma), Portugala (Porto, Sporting CP), Španije (Barcelona, Real Madrid) i Turske (Beşiktaş, Galatasaray). Drugoplasirane ekipe pomenutih nogometnih saveza su nastupali u drugom kolu kvalifikacija, dok su prvaci direktno učestvovali u grupnoj fazi takmičenja (osim Turske, gdje su pobjednik i drugoplasirana ekipa učestvovali u drugom kolu kvalifikacija). Borussia Dortmund, kao aktuelni prvak takmičenje je okončala u polufinalu gdje je Real Madrid bio uspješniji. Nakon raspada Sovjetskog saveza i Jugoslavije u Ligi prvaka prvi put su se pojavile ekipe i iz novonastalih država: Azerbejdžana, Armenije, Bjelorusije, Makedonije i Savezne republike Jugoslavije. Debitantski nastup u Ligi prvaka zabilježio je i prvak Slovačke.
U finalnoj utakmici koja se odigrala na Amsterdam Areni u Amsterdamu, Real Madrid je pobjedom u finalu protiv Juventusa sedmi put u svojoj historiji osvojio Ligu prvaka. Jedini gol u finalu postigao je Predrag Mijatović u 66. minuti utakmice. Real Madrid je nakon 32 godine osvojio šampionsku titulu, dok je Juventusu ovo bilo treće finale u nizu. Najbolji strijelac Lige prvaka 1997/98. bio je Alessandro Del Piero sa 10 postignutih golova.

## Kvalifikacije 
Kvalifikacije za UEFA Ligu prvaka 1997/1998. bile su podijeljene u dva kvalifikacijska kruga. Pobjedničke ekipe u prvom kvalifikacijskom krugu stekle su pravo nastupa u drugom kvalifikacijskom krugu. Poražene ekipe prvog kvalifikacijskog kruga okončale su takmičenje, za razliku od poraženih ekipa u drugom kvalifikacijskom krugu koje su takmičenje nastavile u prvom krugu Kupa UEFA 1997/98.

### Prvi kvalifikacijski krug 
### Drugi kvalifikacijski krug 
## Grupna faza 
Grupna faza takmičenja UEFA Lige prvaka 1997/98. počela je 17. septembra a završila 10. decembra 1997. godine. 24 ekipe bile su podijeljene u šest grupa po četiri ekipe gdje su ekipe u svakoj grupi igrali jedni protiv drugih na domaćem i gostujućem terenu, što znači da je svaka ekipa igrala ukupno šest utakmica u grupnoj fazi takmičenja. Za svaku pobjedu, timovi su dobili tri boda, dok su za neriješen rezultat osvajali po jedan. Na kraju grupne faze, proplasirane ekipe iz svih grupa, te dvije najbolje drugoplasirane ekipe plasirale su se u četvrtfinale Lige prvaka.

Od 24 ekipe učesnika grupne faze Lige prvaka 1997/98. deset je bilo debitanata: Bayer Leverkusen, Beşiktaş, Košice, Feyenoord, Lierse, Newcastle United, Olympiacos, Parma, Sparta Prag i  Sporting CP.

### Grupa A 
### Grupa B 
### Grupa C 
### Grupa D 
### Grupa E 
### Grupa F 
### Poredak drugoplasiranih 
## Nokaut faza 
----

### Četvrtfinale 
### Polufinale 
### Finale 
## Lista strijelaca 
Lista strijelaca Lige prvaka 1997/98. ne uključuje postignute golove u kvalifikacijama.

## Također pogledajte 
* Kup UEFA 1997/1998.
* UEFA Kup pobjednika kupova 1997/1998.
* UEFA Superkup 1998.
* Interkontinentalni kup 1998.
* UEFA Intertoto kup 1997.

## Reference 
## Vanjski linkovi 
* UEFA Liga prvaka na zvaničnoj stranici UEFA-e
* UEFA Liga prvaka 1997/98. na rsssf.com

Kategorija:UEFA Liga prvaka
*
Kategorija:1997. u nogometu
Kategorija:1998. u nogometu